Na osnovu člana 118. Zakona o radu („Službene novine Federacije BiH“ broj: 26/16, 89/18, 44/22), člana 94. Zakona o osnovnom odgoju i obrazovanju („Službene novine Kantona Sarajevo“ broj: 23/17, 33/17, 34/19, 34/20, 33/21), člana 173. i 174. Kolektivnog ugovora za djelatnosti predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 24/22, 40/22) i Izmjena i dopuna Kolektivnog ugovora za djelatnosti predškolskog odgoja i osnovnog odgoja i obrazovanja u Kantonu Sarajevo („Službene novine Kantona Sarajevo“ broj: 7/24), na osnovu člana 4. Poslovnika o radu, ***uz prethodne konsultacije i saglasnost predstavnika Sindikata JU Osnovne škole „Zaim Kolar“ Dejčići, te dostavljeno pisano mišljenje, akt broj: 01-3-19/24 od 11.3.2024. godine***, Školski odbor na 9. (devetoj) redovnoj sjednici održanoj dana 13.3.2024. godine, donosi sljedeći

**P R A V I L N I K**

**O IZMJENAMA I DOPUNAMA PRAVILNIKA O RADU**

**JU OSNOVNE ŠKOLE „ZAIM KOLAR“ DEJČIĆI**

**Član 1.**

**(Radni odnos direktora škole i pomoćnika direktora škole)**

Članu 16. Pravilnika o radu JU Osnovne škole „Zaim Kolar“ Dejčići, nakon tačke (6) dodaje se:

(7) Radnik koji je imenovan na funkciju pomoćnika direktora i ima ugovor o radu na neodređeno vrijeme u ustanovi, na njegov će zahtjev ugovor mirovati do prestanka mandata.

(8) Zahtjev iz prethodnog stava ovog člana pomoćnik direktora podnosi upravnom/školskom odoboru u roku od 30 dana od imenovanja na funkciju pomoćnika direktora, odnosno pomoćnik direktora koji je u vrijeme donošenja ovog Kolektivnog ugovora zatečen na funkciji pomoćnika direktora u roku od 30 dana od dana stupanja na snagu ovog Kolektivnog ugovora.

(9) U slučaju da je pomoćnik direktora imenovan na navedenu funkciju sa nepunim radnim vremenom, upravni/školski odbor obavezuje direktora da sa imenovanim zaključi Ugovor o radu na određeno vrijeme za poslove za koje ima zaključen osnovni ugovor za preostali dio radnog vremena.

(10) Predsjednik upravnog/školskog odbora, nakon donošenja Odluke o imenovanju pomoćnika direktora i Odluke o mirovanju prava i obaveza iz radnog odnosa za pomoćnika direktora, zaključuje ugovor o radu sa imenovanim za obavljanje poslova pomoćnika direktora na period naveden u Odluci o imenovanju.

(11) Radnik iz stava (7) ovog ima pravo vratiti se na rad u ustanovu u kojoj je prethodno radio, ako podnese pisani zahtjev za povratak na te poslove u roku od 30 dana od dana prestanka obavljanja poslova pomoćnika direktora, u protivnom mu prestaje radni odnos.

(12) Ako je za sticanje određenih prava važno prethodno trajanje radnog odnosa sa ustanovom, radniku iz stava (7) ovog člana, nakon povratka na rad, period mirovanja ugovora o radu ubraja se u neprekinuto tranje radnog odnosa.

(13) Radnika iz stava (7) ovog člana do povratka na poslove za koje mu ugovor o radu miruje zamjenjuju lica u radnom odnosu koji se zasniva isključivo na određeno vrijeme.

(14) Upravni/školski odbor može razriješiti dužnosti pomoćnika direktora, a na prjiedlog direktora ustanove i prije isteka mandata.

**Član 2.**

Članu 33. (Ocjenjivanje i napredovanje radnika) nakon tačke (7) dodaje se:

(8) Dio plaće koji pripada radniku koji obavlja tehničke i pomoćno-tehničke poslove u ustanovi (ekonom, blagajnik, skladištar, kurir, nabavljač-recepcioner, domar, ložač, noćni čuvar, dnevni čuvar, domar/ložač/dnevni čuvar, vozač, eletkričar, vodoinstalater, spremačica, kuhar, servirka, pomoćni radnik u kuhinji , glavni kuhar u ustanovi predškolskog odgoja i sl.) po osnovu ocjene o radu utvrđuje se kako slijedi:

a) za ocjenu „ izuzetno uspješan“ 5% od osnovne plaće;

b) za ocjenu „uspješan“ 2% od osnovne plaće;

(9) Procenat na ime ocjene rada iz stava (8) ovog člana pripada radniku iz stava (8) na šestomjesečnom nivou, nakon šestomjesečnog praćenja rada radnika do sljedećeg ocjenjivanja.

**Član 3.**

U članu 94. (Platni razredi) stav (1) mijenja se i glasi:

|  |  |  |  |  |
| --- | --- | --- | --- | --- |
|  | **Platni razred** | **Poslovi – zvanja** | **Stručna sprema** | **Koeficijent** |
|  | **II** | **Direktor škole** | **VII ili II**  **ciklus bolonje (300 ECTS)** | **5,66** |
|  | **III** | **Pomoćnik direktora (voditelj dijela nastavnog procesa) škole** | **VII ili II**  **ciklus bolonje (300 ECTS)** | **5,18** |
|  | **IV** | **Nastavnik viši savjetnik, stručni saradnik savjetnik (pedagog, psiholog, defektolog, logoped, asistent u odjeljenju/grupi bibliotekar, sekretar, socijalni radnik, samostalni referent za plan i analizu, rukovaoc nastavnom tehnikom – programer i EMIS odgovorna osoba)** | **VII, I i II**  **ciklus bolonje (180, 240 i 300 ECTS)** | **4,83** |
|  | **V** | **Nastavnik savjetnik, viši stručni saradnik (pedagog, psiholog, defektolog, logoped, asistent u odjeljenju/grupi bibliotekar, sekretar, socijalni radnik, samostalni referent za plan i analizu, rukovaoc nastavnom tehnikom – programer i EMIS odgovorna osoba)** | **VII, I i II**  **ciklus bolonje (180, 240 i 300 ECTS)** | **4,60** |
|  | **VI** | **Nastavnik mentor, samostalni stručni saradnik (pedagog, psiholog, defektolog, logoped, asistent u odjeljenju/grupi bibliotekar, sekretar, socijalni radnik, samostalni referent za plan i analizu, rukovaoc nastavnom tehnikom – programer i EMIS odgovorna osoba)** | **VII, I i II**  **ciklus bolonje (180, 240 i 300 ECTS)** | **4,48** |
|  | **VII** | **Nastavnik, stručni saradnik (pedagog, psiholog, bibliotekar, socijalni radnik, defektolog, logoped, asistent u odjeljenju/grupi , samostalni referent za plan i analizu, sekretar, rukovaoc nastavnom tehnikom – programer, EMIS odgovorna osoba)** | **VII, I i II**  **ciklus bolonje (180, 240 i 300 ECTS)** | **4,36** |
|  | **VIII** | **Nastavnik viši savjetnik, stručni saradnik savjetnik (zatečen na poslovima pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom-programer, EMIS odgovorna osoba)** | **VI** | **4,48** |
|  | **IX** | **Nastavnik savjetnik, viši stručni saradnik (radnik zatečen na poslovima pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom-programer, EMIS odgovorna osoba)** | **VI** | **4,36** |
|  | **X** | **Nastavnik mentor, samostalni stručni saradnik (zatečen na poslovima pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom-programer, EMIS odgovorna osoba)** | **VI** | **4,24** |
| **10.** | **XI** | **Nastavnik, odgajatelj, stručni saradnik (zatečen na poslovima pedagoga-psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom-programer)** | **VI** | **4,13** |
| **11.** | **XII** | **Nastavnik viši konsultant, (saradnici zatečeni na poslovima sekretara, samostalnog referenta za plan i analizu i bibliotekar kao i operater u trezorskoj jedinici – viši konsultant)** | **IV** | **4,13** |
| **12.** | **XIII** | **Nastavnik konsultant, saradnici zatečeni na poslovima sekretara, samostalnog referenta za plan i analizu i bibliotekar kao i operater u trezorskoj jedinici – konsultant** | **IV** | **4,00** |
| **13.** | **XIV** | **Nastavnik mentor, saradnici zatečeni na poslovima sekretara, samostalnog referenta za plan i analizu i bibliotekar kao i operater u trezorskoj jedinici – mentor** | **IV** | **3,88** |
| **14.** | **XV** | **Nastavnik, saradnici zatečeni na poslovima sekretara, samostalnog referenta za plan i analizu i bibliotekar kao i operater u trezorskoj jedinici** | **IV** | **3,83** |
| **15.** | **XVI** | **Administrativno-računovodstveni poslovi – viši referent** | **IV** | **3,18** |
| **16.** | **XVII** | **Administrativno-računovodstveni poslovi – referent** | **IV** | **3,06** |
| **17.** | **XVIII** | **Administrativno-računovodstveni poslovi – mlađi referent** | **IV** | **2,94** |
| **18.** | **XIX** | **Domar, ložač, kuhar, vozač, električar, vodoinstalater, domar/ložač/dnevni čuvar, vešerica i sl.** | **III, IV** | **2,90** |
| **19.** | **XX** | **Noćni čuvar, dnevni čuvar** | **III, IV** | **2,59** |
| **20.** | **XXI** | **Spremačica, servirka, pomoćni radnik u kuhinji** | **NK, IV** | **2,59** |

**Član 4.**

U članu 112. (Pravo na otpremninu prilikom odlaska u penziju) tačka (1) se mijenja i glasi:

(1) Radnik ima pravo na otpremninu prilikom odlaska u penziju u visini svojih šest ostvarenih prosječnih neto plaća isplaćenih u prethodnih pet mjeseci ili šest prosječnih mjesečnih neto plaća isplaćenih u Federaciji Bosne i Hercegovine prema posljednjem objavljenom podatku Federalnog zavoda za statistiku, ako je za njega povoljnije.

Stav (2) ovog člana ostaje nepromijenjena.

***Uz saglasnost predstavnika Sindikata***

***JU Osnovna škola “Zaim Kolar” Dejčići***

***kao predstavnika radnika* Predsjednika Školskog odbora**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*/Ramiz Bandić/ /Nusret Bajrović/*

Broj: 01-1- 223/2024

Dejčići, 13.3.2024. godine